钦定古今图书集成/方舆汇编/职方典/第1168卷 > 德安府古迹考 府县志合载
## 钦定古今图书集成/方舆汇编/职方典/第1168卷 > 德安府古迹考 府县志合载

本府。〈安陆县附郭。〉

郧子《国　沔志》云：“郧在景陵。” 《汉·地里志》：景陵有郧乡。《水经注》：“巾口西景陵大城，古郧国也。” 《通考》：“郧在江夏郡云县东南。” 《左传》杜预注：“郧在江夏郡安陆县东南。” 郧子与楚国爵，地分东西。今德安、安陆，古郧国，在郢之东，而其属应城、云梦，又在景陵之东。郧子会随、绞、州、蓼四国，军于蒲骚，与郊、郢邻。假令郧在景陵，则郧子将西伐楚，乃却走而东营，欲何待耶？《左传》又云：“吴入楚，昭王先走郧，后入随。” 假令走景陵，犹走郊郢而东南也，何能避敌乎？其景陵郧国城，盖楚灭郧子，封其臣斗辛为郧公，称近邑，非郧子故国也。今云杜太阳山下有郧乡，旧为安陆境，在云杜东北。